གསུམ་གྱིས་ཡང་དག་པའི་ལྟ་བ་བསྐྱེད་ཚུལ་དང་།
ལྟ་བའི་དཔྱད་པ་རྫོགས་པའི་ཚད་དང་བཅས་བསྟན་ཏེ་ནང་གསེས་ཀྱི་ཁྱད་པར་ཞིབ་ཏུ་
གོང་གི་ས་བཅད་དང་སྦྱར་ནས་ཤེས་དགོས་ཤིང་། དམིགས་སྐོར་དེ་གསུམ་གྱི་ལམ་གྱི་
ངོ་བོ་དང་། བསྒོམ་པའི་བྱེད་ལས་སོགས་འདྲ་ཡང་། མན་ངག་སོ་སོའི་སྒོམ་ལུགས་
ཐུན་མོང་མ་ཡིན་པའི་རྩལ་དུ་འདོན་ཚུལ་གྱིས་ལམ་གྱི་གྲངས་དང་གོ་རིམ་སོ་སོར་
དོན་ཚན་དུ་བསྡུ་ལུགས་ལ་མི་འདྲ་བའི་གནད་ཁྱད་པར་ཅན་རེ་ཡོད་པ་ཞིབ་ཏུ་ཤེས་
པར་བྱའོ། །གནང་མདོར་དྲིལ་ན་ལམ་གྱི་རྩ་བ་བཤེས་གཉེན་བསྟེན་པ་གཞིར་བཟུང་
སྟེ། དལ་འབྱོར་སོགས་དམིགས་སྐོར་བཞི་ལམ་རིམ་གྱི་ཆུང་འབྲིང་ཐུན་མོང་བའི་
ལམ་དང་། བློ་སྦྱོང་གི་སྔོན་འགྲོ་རྟེན་གྱི་ཆོས་བཞི། ལམ་གཙོའི་ངེས་འབྱུང་ལ་སློབ་
ཚུལ་དང་། མར་ཤེས་ནས་སྤྱོད་པ་སྤྱི་བསླབ་ཀྱི་བར་ལམ་རིམ་གྱི་སྐྱེས་བུ་ཆེན་པོའི་ལམ།
བློ་སྦྱོང་གི་ཀུན་རྫོབ་བྱང་ཆུབ་ཀྱི་སེམས་སྦྱོང་ཡན་ལག་དང་བཅས་པ། ལམ་གཙོའི་
སེམས་བསྐྱེད་ལ་སློབ་ཚུལ་དང་། དེ་ཉིད་སོ་སོར་རྟོགས་པའི་སོགས་ཤོ་ལོ་ཀ་གསུམ་
ལམ་རིམ་གྱི་ཤེས་རབ་ཀྱི་ཕར་ཕྱིན་དང་། ཁྱད་པར་ལྷག་མཐོང་། བློ་སྦྱོང་གི་དོན་དམ་
བྱང་ཆུབ་ཀྱི་སེམས་སྦྱོང་། ལམ་གཙོའི་ཡང་དག་པའི་ལྟ་བ་ལ་སློབ་ཚུལ་ཡིན་ལ། དོན་
དམ་བྱང་ཆུབ་ཀྱི་སེམས་སྦྱོང་དང་། ཡང་དག་པའི་ལྟ་བ་ལ། དེ་ཉིད་སོ་སོར་རྟོགས་པའི་
སོགས་ཤོ་ལོ་ཀ་གསུམ་ཀ་དང་། ལྷག་མ་གཉིས་དང་། ཐ་མ་གཅིག་པུ་སྦྱར་བ་སོགས་
ཡིན་ཀྱང་ས་བཅད་འགྲོ་ལུགས་ཙམ་ལས་གསུམ་ཀས་དོན་དེ་དག་བསྟན་པར་བསྙོན་
དུ་མེད་དོ། །གཉིས་པ་ཐུན་མོང་མ་ཡིན་པ་རྡོ་རྗེ་ཐེག་པའི་ལམ་ལ་སློབ་ཚུལ་ལ་གསུམ།
364

རྡོ་རྗེ་སློབ་དཔོན་ལས་དབང་རྣམ་དག་ཐོབ་ཅིང་། རྒྱུད་དོན་ལ་གོ་བ་བཙལ་ཏེ་རྒྱུད་སྣོད་
་་-
རུང་དུ་སྒྲུབ་པ། དབང་དུས་སུ་ཁས་བླངས་པའི་དམ་ཚིག་དང་སྡོམ་པ་དག་པར་བྱེད་
ཚུལ། དེ་ནས་ལམ་རིམ་གཉིས་ལ་འཇུག་པའི་ཚུལ་ལོ། །དང་བོ་ནི། དེ་ནས་རྡོ་རྗེ་འཛིན་
པའི་སོགས་རྐང་བ་གཉིས་སོ། །གཉིས་པ་དངོས་གྲུབ་རྩ་བ་སོགས་རྐང་བ་གཉིས་སོ། །
གསུམ་པ་ལ། སྐུ་གསུམ་ལམ་འཁྱེར་གྱི་གནད་ཚང་བའི་བསྐྱེད་རིམ་དང་། ཟབ་ལམ་
རིམ་ལྔའི་གནད་ཚང་བའི་རྫོགས་རིམ་ལ་སློབ་ཚུལ་གཉིས། དང་བོ་ནི། སྐྱེ་ཤི་བར་དོ་
སོགས་སོ། །གཉིས་པ་ནི། སྙིང་གའི་འདབ་བརྒྱད་སོགས་སོ། །འདིའི་རྐང་བ་དང་བོ་
གཉིས་ཀྱིས་ངག་དབེན་རྡོ་རྗེ་བཟླས་པའི་རིམ་པ་བསྟན་ལ། འོད་གསལ་ལ་དཔེ་དོན་
གྱི་འོད་གསལ་གཉིས་ལས་སེམས་དབེན་དཔེའི་འོད་གསལ་ནི་སེམས་དམིགས་ཀྱི་
རིམ་པ་དང་། སྒྱུ་ལུས་བདག་བྱིན་རླབས་ཀྱི་རིམ་པ། དོན་གྱི་འོད་གསལ་མངོན་པར་
བྱང་ཆུབ་པའི་རིམ་པ། ཟུང་འཇུག་གི་རིམ་པ་སྟེ། དེ་བཞི་རྐང་བ་གསུམ་པས་གསལ་
བར་བསྟན་ཏོ། །གོང་གི་གསུམ་པ་འཕོ་བའི་རྣལ་འབྱོར་ནི། ལམ་སྣ་མ་ཟིན་སོགས་སོ། །
བཞི་བ་བླ་མའི་སྲས་ཀྱི་ཐུ་བོར་འགྱུར་བའི་གསོལ་འདེབས་ནི། མདོར་ན་སྐྱེ་ཞིང་
སོགས་སོ། །ལྔ་བ་བླ་མ་གང་དུ་སངས་རྒྱས་པའི་འཁོར་གྱི་ཐོག་མར་འགྱུར་བའི་གསོལ་
འདེབས་ནི། མགོན་ཁྱོད་གང་དུ་སོགས་སོ། །དྲུག་པ་རྒྱུད་བྱིན་གྱིས་བརླབས་པའི་ཕྱིར་
མཐར་ཚོགས་ཞིང་བསྡུ་བ་ནི། དེ་ལྟར་གསོལ་བ་བཏབ་པས་སོགས་སོ། །བླ་མ་སྙིང་གར་
སྤྱན་དྲངས་ཏེ་ཕྱག་ཆེན་བསྒོམ་པའམ། རྗེས་གཞིག་གི་སྡུད་རིམ་གྱིས་ཚོགས་ཞིང་
བསྡུས་ཏེ་རྫོགས་རིམ་བསྒོམ་པར་འདོད་ན་རྗེ་ཡབ་སྲས་ཀྱི་གསུང་རབ་དང་བླ་མའི་
ཞལ་ལས་ཤེས་དགོས་ཤིང་། དེའི་ཚེ་དམིགས་པ་ཡུལ་གྱི་གནད་པཎ་ཆེན་བློ་བཟང་ཡེ་
ཤེས་ནས་ཞོག་དོན་ཡོད་མཁས་གྲུབ་བར་བརྒྱུད་པ་ལ་བླ་མའི་སྐུ་གཅིག་པུ་དང་། པཎ་
ཆེན་དེ་ཉིད་ནས་རྡོ་རྗེ་འཛིན་པ་བློ་བཟང་རིག་གྲོལ་ལ་བརྒྱུད་པ་ལ་སྐུའི་ཐུགས་ཀར་
365

ཨ་ཐུང་བཀོད་ནས་དེ་ལ་སེམས་འཛིན་དགོས་པར་གསུངས། སྤྱིར་དམིགས་པའི་གནད་
མ་འཕྱུག་ན་ཡི་གེ་དང་། སྐུ་དང་། ཐིག་ལེ་གང་ལ་སེམས་བཟུང་ཀྱང་དོན་འདྲ་ནའང་།
སྤྱོད་བསྡུས་ཀྱི་དགོངས་པ་ཡིན་པས་རྗེ་ཐམས་ཅད་མཁྱེན་པ་དང་། རྒྱལ་བ་དབེན་ས་པ་
ཆེན་པོས་ཀྱང་སྐབས་འདིར་ཨ་ཐུང་ལ་སེམས་འཛིན་པར་གསུངས་སོ། ། ༈ གསུམ་པ་
མཇུག་ཏུ་ཇི་ལྟར་བྱ་བ་ནི། མཇུག་ཏུ་དགེ་བ་རྣམས་བཟང་བོ་སྤྱོད་པ་སོགས་ཏེ། དེ་ཡང་
བསྔོ་བྱའི་དགེ་རྩ་ངོས་འཛིན་པ། འདི་ལྟར་བགྱིས་པའི་སོགས་རྐང་བ་གཅིག་དང་།
བཟང་སྤྱོད་ཀྱི་སྨོན་ལམ་ཐམས་ཅད་འདུས་པ་འཇམ་དཔལ་དཔའ་བོ་སོགས་ཤོ་ལོ་ཀ་
གཉིས་ཀྱི་དོན་ལྟར་བསྔོ་བ། དུས་གསུམ་བདེ་བཤེགས་སོགས་རྐང་བ་གཉིས་དང་། རྗེ་
རིན་པོ་ཆེས་རྒྱལ་སྲས་སྨོན་ལམ་སོགས་གསུངས་པ་ལྟར་ལུང་རྟོགས་ཀྱི་དམ་ཆོས་
འཛིན་པའི་རྒྱུར་བསྔོ་བ། ལུང་རྟོགས་སོགས་རྐང་བ་གཅིག་གོ །དེ་ནས་ཚེ་རབས་ཀུན་
ཏུ་འཁོར་ལོ་བཞི་ལྡན་གྱི་རྟེན་ཐོབ་པར་སྨོན་པ། དེ་ཡི་མཐུ་ལས་སོགས་རྐང་བ་གཉིས་
དང་། མདོ་སྔགས་མ་ལུས་པ་གང་ཟག་གཅིག་འཚང་རྒྱ་བའི་ཆ་རྐྱེན་དུ་བསྡུས་ནས་
ཉམས་སུ་ལེན་པའི་སྨོན་ལམ། ངེས་འབྱུང་བྱང་སེམས་སོགས་རྐང་བ་གཉིས་སོ། །ཐེག་
མཆོག་འཁོར་ལོ་བཞི་ནི། བཤེས་སྤྲིངས་ལས། མཐུན་པར་གྱུར་བའི་ཡུལ་ན་གནས་པ་
དང་། །སྐྱེས་བུ་དམ་པ་ལ་ནི་བསྟེན་པ་དང་། །བདག་ཉིད་ལེགས་སྨོན་སྔོན་ཡང་བསོད་
ནམས་བགྱིས། །འཁོར་ལོ་ཆེན་པོ་བཞི་ནི་ཁྱོད་ལ་མངའ། །ཞེས་རྒྱལ་བོ་བདེ་སྤྱོད་བཟང་
བོ་ལ་བསྔགས་པ་ལྟར་ལ། དེའི་དང་བོ་མཐུན་པའི་ཡུལ་ནི། མདོ་སྡེ་རྒྱན་ལས། བློ་ལྡན་
གང་དུ་སྒྲུབ་པའི་ཡུལ། །ལེགས་པར་རྙེད་དང་གནས་བཟང་དང་། །ས་བཟང་བ་དང་
གྲོགས་བཟང་དང་། །རྣལ་འབྱོར་བདེ་བའི་ཡོ་བྱད་ལྡན། །ཞེས་པ་ལྟར་གྱི་ཁྱད་པར་ལྔ་
ལྡན་དང་། གཉིས་པ་སྐྱེས་བུ་དམ་པ་ནི། མདོ་སྡེ་རྒྱན་ལས། བྱང་ཆུབ་སེམས་དཔའ་ཐོས་
མང་དང་། །བདེན་མཐོང་སྨྲ་མཁས་བརྩེ་བ་ཅན། །སྐྱོ་མེད་སྐྱེས་བུ་དམ་པ་ནི། །ཆེན་པོ་
366

ཡིན་པར་ཤེས་པར་བྱ། །ཞེས་དང་། སྔར་ཞི་དུལ་སོགས་མཚན་ཉིད་བཅུ་ལྡན་དང་ལྔ་ལྡན་
ཡང་གསུངས་པ་ལྟར་བླ་མ་ཡིན་ལ།
དེ་བསྟེན་ཚུལ་ལམ་རིམ་ལྟར་སེམས་དགུ་སོགས་
ཀྱིས་སོ། །གསུམ་པ་ལེགས་སྨོན་གྲུབ་པ་ནི། མདོ་སྡེ་རྒྱན་ལས། དམིགས་པ་བཟང་དང་
སྟོན་པ་བཟང་། །ཐབས་བཟང་བ་དང་ངེས་འབྱུང་བཟང་། །སྦྱོར་བ་བཟང་བོའི་བདག་ཉིད་
ཀྱི། །ཡང་དག་སྨོན་ལམ་ཡིན་པར་བཤད། །ཞེས་ཁྱད་པར་ལྔ་ལྡན་དང་། བཞི་བ་སྔོན་
བསོད་ནམས་བྱས་པ་ནི། མདོ་སྡེ་རྒྱན་ལས། དགའ་དང་དལ་བར་སྐྱེས་པ་དང་། །ནད་
མེད་པ་དང་ཏིང་ངེ་འཛིན། །རྣམ་པར་འབྱེད་པའི་བྱེད་རྒྱུ་ནི། །སྔོན་ཆད་བསོད་
ནམས་བྱས་པ་ཉིད། །ཅེས་ཁྱད་པར་ལྔ་ལྡན་གསུངས་ཏེ། ཞིབ་པར་མདོ་སྡེ་རྒྱན་གྱི་
འགྲེལ་བ་དང་། བེའུ་བུམ་སྔོན་པོའི་འགྲེལ་བ། དཔེ་ཆོས་སོགས་ལས་ཤེས་པར་བྱའོ། །
འཁོར་ལོ་ཞེས་བརྗོད་པའི་རྒྱུ་མཚན་ནི་བེའུ་བུམ་སྔོན་པོའི་འགྲེལ་བར། འཁོར་ལོ་དང་
འདྲ་བ་སྟེ། བག་ཡོད་པའི་ཤིང་རྟ་ལ་ཚོགས་གཉིས་ཀྱི་ནོར་བཀལ་ནས་ཐམས་ཅད་
མཁྱེན་པའི་གྲོང་ཁྱེར་དུ་འགྲོ་བར་བྱེད་པའོ། །ཞེས་དང་། ཀུན་མཁྱེན་བླ་མས། འཁོར་
ལོ་ཆེན་པོ་བཞི་ལྟ་བུ་ཡིན་པས་ན་འཁོར་ལོ་ཆེན་པོ་བཞི་ཞེས་བྱ་སྟེ། དཔེར་ན་ཤིང་
རྟའི་འཁོར་ལོ་གཅིག་མ་ཚང་ན་ལམ་བགྲོད་པ་བུལ་ལ་བགྲོད་བྱེད་ཀྱི་འཁོར་ལོ་བཞི་
ཡོད་ན་བགྲོད་བདེ་བ་བཞིན་དུ་ས་ལམ་བགྲོད་པ་ལའང་འཁོར་ལོ་བཞི་ལྡན་གྱི་རྟེན་
ཐོབ་ན་ལམ་བགྲོད་པ་བདེ་ཞིང་མྱུར་བས་སོ། །ཞེས་གསུངས། བ་སོ་སྤྲུལ་སྐུ་ངག་དབང་
ཆོས་ཀྱི་དབང་ཕྱུག་གིས། ཟག་བཅས་ཀྱི་དགའ་བདེ་ལ་སྨོན་པ་སྤོང་བར་དམ་བཅའ་
བ། གཞན་དོན་དུ་མི་འགྱུར་བའི་ཉན་རང་གི་ཀུན་སྤྱོད་སྤོང་བར་དམ་བཅའ་བ། །སྲིད་
པ་རྣག་ཁྲག་ལྟར་མཐོང་ཡང་གཞན་དོན་དུ་འགྱུར་ན་ལེན་པར་དམ་བཅའ་བ། ཁས་
ལེན་དེ་གསུམ་ཡང་གཞན་དོན་དུ་འགྱུར་བ་མེད་པ་རྡོ་རྗེའི་རི་མོ་བཞིན་དུ་དམ་བཅའ་
བ་སྟེ་དམ་བཅའ་བཞི་ལྡན་གྱི་འཁོར་ལོ་དང་། ཡང་ནང་བསྒོམ་པ་བསམ་གཏན་གྱི་
367

འཁོར་ལོ། བར་ཀློག་པ་ཁ་ཏོན་གྱི་འཁོར་ལོ། ཕྱི་བཤད་པ་ཐོས་རྩོད་ཀྱི་འཁོར་ལོ། གཞན་
།གཉིས་པ་
བྱ་བ་ལས་ཀྱི་འཁོར་ལོ་དང་བཞི་ཞེས་གསུངས་པ་བཤད་པའི་རྣམ་གྲངས་སོ།
ཐུན་མཚམས་སུ་ཇི་ལྟར་བྱ་བ་ནི། དེ་ལྟ་བུའི་ཚུལ་གྱིས་བླ་མ་དང་། ནས། ཉམས་ལེན་ལ་
བརྩོན་པར་བྱ་ཞིང་། ཞེས་གོང་དུ་གསུངས་པ་དེས་བསྟན། བཤད་པ་མཐར་ཕྱིན་པའི་
ཚུལ་ལ་ལམ་འདི་ཉམས་སུ་བླང་བའི་ཕན་ཡོན། བརྩམས་པའི་དགེ་བ་བསྔོ་ཞིང་ཇི་
ལྟར་བརྩམས་ཚུལ་གཉིས། དང་བོ་ནི། དེ་ལྟར་ཞག་རེ་བཞིན་རྒྱུན་གྱི་རྣལ་འབྱོར་དུ་
བྱས་ན། ནས། ལྕགས་ཀྱུའང་ཡིན། ཞེས་སོ། །གཉིས་པ་ནི། ཚུལ་འདིར་འབད་ལས། ནས།
རྒྱལ་མཚན་མཐོན་པོའི་ཡང་ཐོག་ཏུ་སྦྱར་བའོ། །ཞེས་སོ། །དེ་ལྟ་བུའི་ལམ་གྱི་རིམ་པ་
འདི་ནི་གདུལ་བྱ་རིན་པོ་ཆེ་ལྟ་བུའི་གང་ཟག་སྙིགས་དུས་ཀྱི་ཚེ་གཅིག་ལ་སངས་རྒྱ་
བའི་ཐབས་ཚང་ལ་མ་ནོར་བ་ཡིན་པས། རྗེ་ཐམས་ཅད་མཁྱེན་པ་ནས་བཟུང་དམ་པ་
གོང་མ་རྟོགས་པ་མཆོག་བརྙེས་པ་རྣམས་དང་། ཁྱད་པར་གྲུབ་ཆེན་ཆོས་ཀྱི་རྡོ་རྗེ་དང་།
རྒྱལ་བ་དབེན་ས་པ་ཆེན་པོས་བླ་མ་ལྷའི་རྣལ་འབྱོར་འདི་ཉིད་ཆིག་དྲིལ་དུ་ཉམས་སུ་
བླངས་ཏེ་ཟུང་འཇུག་གི་གོ་འཕང་མངོན་དུ་མཛད་པ་ཡིན་ཞེས་པཎ་ཆེན་ཐམས་ཅད་
མཁྱེན་པ་ཆོས་ཀྱི་རྒྱལ་མཚན་གྱིས་འདིའི་ཁྲིད་གནང་སྐབས་གསུངས་པར་སྲས་ཀྱི་ཐུ་
བོ་རྣམས་ཀྱི་གསུང་རྒྱུན་ལས་འབྱུང་ལ། དེ་ལྟ་བུའི་གདུལ་བྱ་མཆོག་མིན་ཡང་ ་དགེ་
སྦྱོར་ནམ་སྐྱོང་བའི་ཚེ་ལམ་ཡོངས་རྫོགས་ལ་བག་ཆགས་ཅི་ཐེབས་དང་སྨོན་ལམ་ངེས་
པར་གདབ་དགོས་ཞེས་བླ་མ་དམ་པ་རྣམས་ཀྱི་ཞལ་ནས་ཡང་ཡང་ཐོས་ཤིང་། འཕགས་
པ་ཐོགས་མེད་ཀྱི་ས་སྡེར་ལམ་གྱི་ཡན་ལག་ཕྲ་མོ་རེས་ཆོག་ཤེས་མི་བྱ་བར་ལམ་གྱི་ལུས་
རྫོགས་པ་ལ་བསླབ་དགོས་ཚུལ་ཡང་ཡང་གསུངས། ལྷག་པར་མཉམ་མེད་ཇོ་བོ་ཆེན་པོ་
དང་། རྒྱལ་བ་ཙོང་ཁ་བ་ཆེན་པོ་རྣམ་གཉིས་ཀྱི་དགོངས་པའི་མཐིལ་ལམ་གྱི་ལུས་
རྫོགས་པ་ལ་སློབ་པ་འདི་ཡིན་ཏེ། འབྲོམ་གྱི་ཞལ་ནས། བསྟན་པ་ཐམས་ཅད་གྲུ་བཞི་
368

ལམ་གྱིས་འཁྱེར་ཤེས་པ་ངའི་བླ་མའི་བཀའ་བརྒྱུད་མིན་པ་མེད། ཅེས་དང་། རྗེའི་རིམ་
ལྔ་གསལ་སྒྲོན་ལས། ལམ་གྱི་ལུས་ཡོངས་སུ་རྫོགས་པ་རེ་ལ་གོ་བ་ལེགས་པར་ཆགས་
ནས་ཉམས་སུ་ལེན་པ་ནི་ལམ་རྫོགས་པར་བགྲོད་པའི་གཞི་ཚང་བར་ཐིངས་པ་ཡིན་
པས་གཞན་དང་མི་འདྲ་ལ། ཞེས་དང་། སྔགས་རིམ་ལས། དེ་ལྟར་ན་ཐོག་མར་ལམ་ཐུན་
མོང་བ་ལ་སྦྱངས་ནས་རྒྱུད་འོས་སུ་གྱུར་བ་ན་བླ་མ་མཉེས་པར་བྱས་ཏེ་རྣམ་པར་དག་
པའི་དབང་ལམ་ཟབ་མོའི་རྟེན་དུ་སྒྲུབ་པར་ནུས་ངོ་ཤེས་པ་བླངས་ནས་དམ་ཚིག་དང་
སྡོམ་པ་བཟུང་། དེ་ནས་སྐབས་དེ་དང་གཞན་དུ་བླངས་པའི་སྡོམ་པ་གསུམ་ལ་གཅེས་
སྤྲས་སུ་བྱས་ཏེ་ཚུལ་བཞིན་བསྲུང་བ་གཞིར་བཞག་ནས་ཐུན་བཞིའི་རྣལ་འབྱོར་གྱིས་
རིམ་པ་དང་བོ་བསྒོམ་ལ་རྫོགས་རིམ་གྱི་རྟོགས་ཁྱད་པར་ཅན་སྐྱེ་བའི་དགེ་རྩ་སྨིན་པར་
བྱ། དེ་ནས་རྫོགས་པའི་རིམ་པ་ཁྱད་པར་ཅན་རིམ་གྱིས་བསྐྱེད་ནས་ཟུང་འཇུག་གི་སྐུ་
སྒྲུབ་ན་མདོ་སྡེ་དང་རྒྱུད་སྡེ་མཐའ་དག་གི་གནད་རྣམས་གང་ཟག་གཅིག་འཚང་རྒྱ་
བའི་ཆ་རྐྱེན་དུ་འགྱུར་བ་ལ་ངེས་པ་རྙེད་ནས་ཐུབ་པའི་བསྟན་པ་ཡོངས་སུ་རྫོགས་པ་
རང་གིས་འཛིན་ཅིང་གཞན་ལའང་སྤེལ་ནུས་པ་ཡིན་ནོ། །ཞེས་དང་ཉམས་མགུར་ལས་
ཀྱང་། དེ་ལྟར་རྒྱུ་དང་འབྲས་བུའི་ཐེག་ཆེན་གྱི། །ནས། དལ་འབྱོར་ཐོབ་པ་དོན་དང་
ལྡན་པར་བྱས། །ཞེས་གསུངས་པ་འདི་རྣམས་སྙིང་གི་ཟེའུ་འབྲུར་བསྟེན་པ་ཤིན་ཏུ་
གཅེས་སོ། །སྔགས་རིམ་གྱི་ལུང་འདི་རྗེའི་དགོངས་པ་མ་ནོར་བའི་སྡོམ་ཡིན་པས་རྒྱལ་
བ་དབེན་ས་པ་ཆེན་པོས་ཀྱང་ཚིག་རིས་མ་ཉམས་པར་ཟུར་དུ་བཀོལ་ཏེ་མཇུག་ཏུ་ངྷརྨ་
བཛྲ་གྱི་གསུང་རྒྱུན་བློ་བཟང་གིས་ཡི་གེར་བཀོད་ཅེས་བཀའ་འབུམ་དུ་བཞུགས་པ་
ལྟར་རོ། །འདིའི་ནང་དུ་བོད་ལ་གསེར་ཆོས་སུ་གྲགས་པའི་གདམས་ངག་ཕལ་གྱིས་
བསྒྲུན་དུ་མེད་པ་རྗེ་བདག་ཉིད་ཆེན་པོའི་བཀའ་བརྒྱུད་འདིའི་ཐུན་མོང་མ་ཡིན་པའི་
མན་ངག་ཐུན་དྲུག་རྣལ་འབྱོར་གྱི་གནད་རྣམས་ཀྱང་ཚང་ཚུལ་ཤེས་ན་ཤིན་ཏུ་ངོ་
369

མཚར་བ་དང་ཡིད་རང་དབང་མེད་པར་འཕྲོག་པའི་དད་པ་བདེ་བླག་ཏུ་འདྲེན་པར་
བྱེད་པས་ན་རབ་རྣལ་འབྱོར་འདི་ལ་ཆིག་དྲིལ་དུ་བྱས་ཏེ་ཐུན་བཞིའམ་དྲུག་ཏུ་སྐྱོང་།
མ་མཐའ་ཐུན་གཅིག་ཏུའང་བྱས་ཏེ་ཡིད་འགྱུར་གྱི་མྱོང་བར་འདོན་པ་ལ་འབད་པ་ནི་
དལ་འབྱོར་གྱི་རྟེན་ལ་སྙིང་བོ་ལེན་པའི་ཐབས་རྨད་དུ་བྱུང་བ་ཡིན་གསུངས་སོ། །སྨྲས་
པ། ཟབ་རྒྱས་མདོ་རྒྱུད་ཀུན་གྱི་གནད་རྫོགས་པ། །ཟབ་ལམ་བླ་མ་ལྷ་ཡི་རྣལ་འབྱོར་
གྱིས། །ཟབ་ཅིང་རྒྱ་ཆེའི་ལམ་བཟང་མྱུར་བགྲོད་ནས། །ཟབ་མོའི་ལམ་འདིས་འགྲོ་ཀུན་
སྒྲོལ་གྱུར་ཅིག །ཅེས་བླ་མ་མཆོད་པའི་བསྡུས་དོན་ཟབ་དོན་གདམས་པའི་མིག་འབྱེད་
ཅེས་བྱ་བ་འདི་ཡང་། སྐྱེས་རབས་ལས། ཚིག་གི་བདུད་རྩི་འཐུང་བ་བཞིན། །ཞེས་དང་།
རྗེ་བདག་ཉིད་ཆེན་པོས། ཁྱོད་གསུང་དུ་མ་ཅི་ཞིག་སྨོས། །སོགས་དང་། ཆོས་བུ་རམ་
སྒོར་མོ་གང་བཅད་ཞིམ། །ཟེར་བ་ལྟར་ལེགས་པར་བཤད་པའི་ཚིག་འབྲུ་རེའམ་ཆ་ཤས་རེས་
ཀྱང་གཏན་གྱི་བདེ་དགའ་ཟད་མི་ཤེས་པའི་དཔལ་སྦྱིན་པས་ན་གཞན་ཕན་གྱི་བསམ་པ་ཞན་ཀྱང་
རང་བློ་ཆོས་ལ་གོམས་པའི་སླད་དུ་སྲས་བཅས་རྒྱལ་བ་ཀུན་ལས་ལྷག་པའི་བཀའ་དྲིན་ཅན་གྱི་
དཔལ་ལྡན་བླ་མ་དམ་པ་རྣམས་ཀྱི་གསུང་རྒྱུན་བཞིན། ༧བཙུན་གཟུགས་ཤེས་རབ་རྒྱ་མཚོས་རང་
གི་སྐྱེ་ཡུལ་རྩེ་གཞུང་ས་ཡི་ཐིག་ལེར་སྐྱོ་སང་དུ་ཕྱིན་པའི་ཚེ་སུག་བྲིས་སུ་བགྱིས་པ་ཚེ་རབས་
ཐམས་ཅད་དུ་ཐེག་པ་མཆོག་གི་དགེ་བའི་བཤེས་གཉེན་གྱིས་དགྱེས་བཞིན་རྗེས་སུ་བཟུང་སྟེ་ཟབ་
རྒྱས་གསུང་གི་བདུད་རྩིས་འཚོ་བའི་རྒྱུ་གྲུང་པོར་གྱུར་ཅིག་གུ།